DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ SUSTABDYMO IR PAKEITIMO

2020 m. birželio 15 d. Nr. DĮV-531

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, Šilalės rajono savivaldybės tarybos 2009 m. gruodžio 10 d. sprendimo Nr. T1-380 ,,Dėl visuomenės aptarnavimo sutarties galiojimo termino pratęsimo“ 3 ir 4 punktais, atsižvelgdamas į Šilalės rajono savivaldybės tarybos 2007 m. gruodžio 20 d. sprendimo Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“ sudarytos Šilalės rajono keleivinio transporto ir moksleivių pavėžėjimo organizavimo komisijos 2020 m. birželio 11 d. posėdžio protokolą Nr.2:

1. S u s t a b d a u nuo 2020 m. birželio 17 d. iki 2020 m. rugpjūčio 31 d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

1. 1. Šilalė–Bijotai–Kaltinėnai–Šilalė (išvykimo laikas 6.05 val., darbo dienomis, leidimo Nr. 314);

1. 2. Šilalė–Laukuva–Gulbės (išvykimo laikas 17.15 val., darbo dienomis, leidimo Nr. 122);

1. 3. Šilalė–Teneniai–Šilalė (išvykimo laikas 12.45 val., darbo dienomis, leidimo Nr. 146);

 1. 4. Šilalė–Teneniai–Žvingiai–Šilalė (išvykimo laikas 6.30 val., darbo dienomis, leidimo Nr. 252);

 1. 5. Šilalė–Pajūris–Šilalė (išvykimo laikas 17.15 val., darbo dienomis, leidimo Nr. 147);

 1. 6. Didkiemis–Šilalė (išvykimo laikas 7.05 val., darbo dienomis, leidimo Nr. 123);

1. 7. Šilalė–Laumenai–Didkiemis (išvykimo laikas 15.00 val., darbo dienomis, leidimo Nr.

4).

2. P a k e i č i u nuo 2020 m. birželio 17 d. iki 2020 m. rugpjūčio 31 d. UAB ,,Šilalės autobusų parkas“ vietinio reguliaraus susisiekimo autobusų maršrutus:

2.1. maršruto Bijotai–Košiai–Šilalė (išvykimo laikas 7.00 val., leidimo Nr. 269, darbo

dienomis) eismo dažnumą, važiuojant kas antrą savaitės antradienį, maršrutą nukreipiant per

Varsėdžių k.

2.2. maršruto Šilalė–Košiai–Šilalė (išvykimo laikas 14.10 val., leidimo Nr. 246, darbo

dienomis) eismo dažnumą, važiuojant kas antrą savaitės antradienį, trasą trumpinti iki Bijotų k., nebegrįžti į Šilalę, keisti išvykimo laiką iš 14.10 val. į 12.00 val.;

2.3. maršruto Bijotai–Košiai–Šilalė (išvykimo laikas 7.00 val., leidimo Nr. 269, darbo dienomis) eismo dažnumą, važiuojant kas antrą savaitės antradienį;

2.4. maršruto Šilalė–Košiai II–Bijotai (išvykimo laikas 15.45 val. leidimo Nr. 200, mokyklų darbo dienomis) eismo dažnumą, važiuojant kas antrą savaitės antradienį, pakeičiant išvykimo laiką iš 15.45 val. į 12.00 val.;

2.5. maršruto Šilalė–Bartašiškė–Šilalė (išvykimo laikas 13.10 val., leidimo Nr. 316, mokyklų darbo dienomis) eismo dažnumą, važiuojant kiekvieną savaitės trečiadienį darbo dienomis, pakeičiant išvykimo laiką iš 13.10 val. į 6.45 val., maršruto trasą pradedant nuo Kaltinėnų k., važiuojant į Beržės k.;

 2.6. maršruto Šilalė–Kaltinėnai–Šilalė (išvykimo laikas 15.10 val., leidimo Nr. 316, darbo dienomis) pakeisti eismo dažnumą, važiuojant kiekvieną savaitės trečiadienį darbo dienomis, pakeisti išvykimo laiką iš 15.10 val. į 11.00 val., maršruto trasą pratęsti iki Beržės k. ir baigti Kaltinėnų mstl.;

 2.7. maršruto Padievytis–Laukuva–Juodainiai–Burbiškiai–Laukuva–Padievytis (išvykimo laikas 6.50 val. leidimo Nr. 307, mokyklų darbo dienomis) eismo dažnumą, važiuoti kas antrą savaitę sekmadienį, maršruto trasą trumpinti iki Juodainių k. ir pakeisti išvykimo laiką iš 6.50 val. į 9.30 val., papildant išvykimo iš Laukuvos mstl. laiku 11.30 val.

3. Į g a l i o j u UAB ,,Šilalės autobusų parkas“ direktorių tvirtinti pakeistų maršrutų tvarkaraščius.

4. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

# Administracijos direktorius Valdemaras Jasevičius